kardosdrur/scandi-wiki huggingface dataset:
Klaus Hjuler

Klaus Messerschmidt Hjuler (født 17. juni 1970) er en dansk stuntman, skuespiller og filminstruktør.

Hjuler begyndte som elev hos Martin og Lasse Spang Olsen i 1985 og blev efterfølgende underviser på skolen og medlem af MSO Stunt Team i 1988. Fra 1994 har han været freelancestuntman.

Hans kortfilm Fjendeblod (2021) var nomineret til publikumsprisen ved Ekko Shortlist.

Filmografi 
 En dag i oktober (1991)
 Den attende (1996)
 Nemesis (2010)
 Zoo (2018)

Tv-serier 
 Forbrydelsen (2007)
 2900 Happiness (2007- )

Som instruktør 
 Sort, hvid & grå (2000)
 Fjendeblod (2021)

Referencer

Eksterne henvisninger 
 
 

Skuespillere fra Danmark
Filminstruktører fra Danmark
Vibeke Thordal-Christensen

Vibeke Thordal-Christensen (født 7. august 1963) er en dansk skuespiller.

Filmografi 
 Kun en pige (1995)
 Bertram & Co. (2002)

Tv-serier 
 Alletiders Nisse (tv-julekalender, 1995)

Eksterne henvisninger 
 

Skuespillere fra Danmark
Niklas Ingemann

Niklas Ingemann (født 11. maj 1990 i Birkerød) er en dansk skuespiller.
Han spillede Leslie i Bølle Bob og Smukke Sally, som er Bølle Bobs bedste ven.

Filmografi 
 Af banen! (2005)
 Bølle Bob og Smukke Sally (2005)

Tegnefilmsdubbing 
 Cirkeline - Storbyens Mus (1998)
 Cirkeline - ost og kærlighed (stemme, 2000)

Referencer

Eksterne henvisninger 
 

Personer fra Birkerød
Skuespillere fra Danmark
Præsidentvalget i Litauen 2009

Præsidentvalget i Litauen blev afholdt 17. maj 2009. Løsgængeren Dalia Grybauskaitė vandt valget med godt 68% af de gyldige stemmer. Hun blev 12. juli indsat som landets første kvindelige præsident.

Resultater 

Litauen 2009
Præsidentvalg i Litauen
Socialdemokraterne (Litauen)

Socialdemokraterne (, LSDP) er et litauisk politisk parti. Et parti med samme navn blev oprettet i 1896 og partiet genopstod efter Litauens uafhængighed fra Sovjetunionen. Initiativtagerne kom fra venstrefløjen i Sąjūdis. I 2001 blev partiet slået sammen med Lietuvos demokratinė darbo partija (LDDP), et parti oprettet af reformorienterede medlemmer fra det tidligere kommunistparti (). Det nye parti vedtog at videreføre det historiske LSDP-navn.

I valget til Litauens parlament 2008 fik partiet 11,73 % af stemmerne, hvilket gav dem 25 mandater, fem flere end i valget 2004.

Ved Præsidentvalget i 2009 blev partiets kandidat, Algirdas Butkevičius, nummer 2, efter løsgængeren Dalia Grybauskaite.

Politiske partier i Litauen
Lietuvos lenkų rinkimų akcija

Lietuvos lenkų rinkimų akcija () er et litauisk politisk parti, der repræsenterer polakker bosat i Litauen. Ved parlamentsvalget i 2008 vandt partiet 3 sæder i Seimas. Ved Europaparlamentsvalget i 2009 vandt partiet 1 plads i parlamentet. Ved Præsidentvalget samme år, opstillede partiet europaparlamentarikeren Waldemar Tomaszewski som deres kandidat. Han vandt 4.74% af stemmerne, og blev dermed nummer 4.

Politiske partier i Litauen
Zjoos

Zjoos er en frivillig landsdækkende skobutikskæde med ca. 65 butikker i Danmark og fire butikker i Norge. Zjoos er en del af Shoe-D-Vision, som også har kæderne Skoringen og Feet Me. Shoe-D-Vision er Skandinaviens største sammenslutning af skokæder. Kæden blev etableret i 2008. 

Zjoos sælger et bredt udvalg af sko, støvler, sandaler til hele familien. Der er både tale om kendte mærkevarer og egne mærker.

Eksterne henvisninger 
Zjoos.dk

Etableret i 2008
Skobutikskæder i Danmark
Parlamentsvalget i Liechtenstein 2009

Parlamentsvalget i Liechtenstein 2009 blev afholdt 8. februar 2009. Selvom meningsmålingerne viste, at der ikke ville ske de store ændringer, mistede det nationalkonservative parti, Fortschrittliche Bürgerpartei, der indtil valget havde været det ledende parti, en del stemmer. Det nationalliberale Vaterländische Union vandt valget, og blev det største parti i Liechtensteinischer Landtag.

Resultater

Referencer 

Liechtenstein 2009
Liechtensteins politik
Parlamentsvalget i Nordcypern 2009

Parlamentsvalget i Nordcypern 2009 blev afholdt 19. april, et år tidligere end nødvendigt.. Det tidlige valg blev udskrevet af det regerende parti Cumhuriyetçi Türk Partisi.Det konservative parti, Ulusal Birlik Partisi, vandt flest stemmer, og partiets formand, Derviş Eroğlu blev statsminister..

Resultater

Referencer 

Nordcypern 2009
Cyperns politik
Indflydelsesagent

En indflydelsesagent (eller påvirkningsagent eller meningsagent) er en person der, uden at det fremgår på overfladen, arbejder i et land til fremme et andet lands interesser. 
Udtrykket blev oprindeligt anvendt i PET om personer, der viderebragte KGB's informationer, f.eks. i dagspressen, uden at der nødvendigvis kunne rejses sag for overtrædelse af spionageparagraffen (§ 108) i straffeloven.

Indflydelsesagenter i Danmark 
I 1950-51 blev det foreslået at kriminalisere modtagelse af penge fra fremmed magt til propagandaformål, men dette forslag blev efter diskussion i Folketinget ikke vedtaget. En kort redegørelse for opgivelsen af den foreslåede § 101 – "femtekolonneparagraffen" – og årsagerne hertil er analyseret af Poul Villaume. 
 
Det er blandt jurister omdiskuteret, hvorvidt en persons arbejde som indflydelsesagent er strafbart. Begrebet "indflydelsesagent" i relation til straffeloven er behandlet af journalist, cand. jur. Poul Smidt  og af professor, lic.jur. Vagn Greve, der bl.a. skriver: "Straffelovens spionageparagraffer er indrettet på decideret spionage... Fælles for bestemmelserne, også den såkaldt milde spionparagraf 108, er, at de alle drejer sig om at levere oplysninger ud af landet – altså bagud. Når det gælder begrebet "meningsagent"... er der tale om det stik modsatte." 

Lektor, lic.jur. Jørn Vestergaard skrev i april 1994 i "Juristen" at: "Virksomhed, som ville have været omfattet af den foreslåede, men forkastede bestemmelse, kan naturligvis ikke uden videre behandles som ansvarspådragende ved, at man i stedet for den forkastede regel anvender gummiparagraffen i §108.. Selv om §108 er overordentlig rummelig, kan sådanne aktiviteter altså ikke henføres under denne bestemmelse". I modsætning hertil har bl.a. professor, jur. dr. Ole Hasselbalch flere gange fremført det argument, at et virke som påvirkningsagent er strafbart.  I injuriesagen, som Jørgen Dragsdahl førte mod Bent Jensen, og som Jensen efter at være idømt erstatning ankede til Østre Landsret, er et af hovedspørgsmålene, om Dragsdahl har været "påvirkningsagent".

Noter

International politik
Johannes Pedersen (filolog)

Johannes Peder Ejler Pedersen (7. november 1883 i Illebølle, Lindelse Sogn, Langeland – 22. december 1977 i København) var en dansk dr.phil. & dr.theol., professor i semitisk filologi, forfatter og præsident for Videnskabernes Selskab.
Han studerede på al-Azhar i vinteren 1920-1921 og udgav ved hjemkomsten i 1922 en lille bog om sine iagttagelser, som blev en klassiker blandt danske islam-studier. Hans videnskabelige produktion var omfattende og placerede ham blandt verdens førende islam-forskere.

Han er begravet på Frederiksberg Ældre Kirkegård.

Hæder 
 Teologisk æresdoktor ved Lunds Universitet 1923, ved Manchester University 1947 og Glasgow University 1951
 Medlem af Videnskabernes Selskab i 1924, formand for dets historiske-filosofiske klasse i 1942 og præsident for selskabet 1963-69
 Medlem af mange lærde selskaber i udlandet: Vetenskaps-Societeten i Lund 1927, Society for Old Testament Study 1931, Det Norske Videnskaps-Akademi i Oslo 1932, Kungliga humanistiska Vetenskapssamfundet i Lund 1935, Gesellschaft der Wissenschaften zu Göttingen 1936, Akademiet i Berlin 1939, Kungliga Vitterhets Historie och Antikvitets Akademien i Stockholm 1940, Society of Biblical Literature and Exegesis og American Oriental Society 1947, Kungliga Vetenskaps- och Vitterhetssamhället i Göteborg 1948, The British Academy og Akademie der Wissenschaft und der Literatur zu Mainz 1950, Deutsche morgenländische Gesellschaft 1953, Oosters Genootschap 1956, The Royal Asiatic Society, London 1961, The School of Oriental and African Studies in London 1963. Han var medlem af Academie Arabe i Damaskus og af akademiet for det arabiske sprog i Cairo
 Ridder af Dannebrogordenen 1928, Dannebrogsmand 1937, Kommandør af 2. grad 1942 og af 1. grad 1948 og Storkorsridder 1955

Værker 
 Israel, 1920-34.
 Al-Azhar, et muhammedansk Universitet, 1922.
 Hebræisk Grammatik, 1926.
 Islams kultur, 1928.
 Den arabiske Bog, 1946.
 The Carlsberg Foundation, 1956.

Kilder 
 Biografi i Dansk Biografisk Leksikon, 3. udgave

Eksterne henvisninger 
 

Filologer fra Danmark
Medlemmer af Videnskabernes Selskab
Danskere i 1800-tallet
Danskere i 1900-tallet
Personer i Dansk Biografisk Leksikon
Personer i Kraks Blå Bog (afdøde)
Orientalister fra Danmark
Storkors af Dannebrog
Æresdoktorer
Faglitterære forfattere fra Danmark
Professorer fra Københavns Universitet
Personer fra Langeland
Medlemmer af Kungliga Vitterhets Historie och Antikvitets Akademien
Dansksprogede forfattere fra Danmark
Jesper Stein

Jesper Stein Larsen (født 28. februar 1965 i Aarhus) er en dansk journalist og forfatter. Han gik på Risskov Amtsgymnasium 1980-83 og er uddannet fra Danmarks Journalisthøjskole i 1996 og blev efterfølgende ansat på Morgenavisen Jyllands-Posten med politi- og retsstof som hovedområde. Han var madanmelder 2005-2012. Siden 2005 har han været kulturjournalist med litteratur som stofområde. I 2015 blev han fuldtidsforfatter.

Han er søn af litteraturkritikeren Finn Stein Larsen og sygeplejerskelærer Jytte Funder Lauritzen og bror til professor i nordisk litteratur ved Aalborg Universitet, Peter Stein Larsen.

Jesper Stein Larsen har skrevet biografien Man jager et bæst og fanger et menneske (2008) i samarbejde med Bent Isager-Nielsen. Han debuterede som skønlitterær forfatter under navnet Jesper Stein med krimien Uro i juni 2012. Det er første bind i en serie om vicepolitikommissær Axel Steen. Romanen foregår på Nørrebro i marts 2007 ugen efter Ungdomshusets rydning. Serien er solgt til udgivelse i 11 lande og udkommet på Politikens Forlag. Uro modtog Det Danske Kriminalakademis debutantpris i 2012. Andet bind i serien, Bye bye blackbird, udkom 18. juni 2013, tredje bind Akrash 20. juni 2014,  fjerde bind Aisha i november 2015 og femte bind Papa udkom i 2017. I 2018 udkom sjette bind "Solo", som blev belønnet med Det Danske Kriminalakademis pris for årets bedste danske krimi, Harald Mogensen Prisen.

Jesper Stein modtog i 2015 Dan Turèll Medaljen for sin krimiserie. I januar 2016 vandt han boghandlernes store pris De gyldne laurbær for Aisha. I 2017 modtog Jesper Stein Martha Prisen og blev kåret til årets forfatter af Saxos brugere.

De tre første romaner er solgt til SF film.

I 2020 udkom den selvbiografiske roman Rampen, som er baseret på Jesper Steins liv med sine forældre. Den handler om svigt og kærlighed i en familie, der går i opløsning under en hård skilsmisse. Den kredser om den arv, vi får fra vores forældre på godt og ondt, druk, litteratur og løgne. Romanen fik fem og seks-stjernede anmeldelser i de store dagblade ved udgivelsen. Han modtog bibliotekernes pris, Læsernes Bogpris 2020 for Rampen.

2022 udkom Ædru, en roman om en forfatter, der er på et otte uger langt afvænningsophold. Den beskriver opgøret med et langt liv med alkohol, angsten for fremtiden og gør op med romantiseringen af den fordrukne mandlige forfatter, som er så udbredt i den vestlige kultur. Romanen bliver i dag brugt i Minnesotabehandling i Danmark. I kølvandet på bogen lavede Danmarks Radio fire udsendelser med titlen Drukkultur, hvor Jesper Stein taler med en lang række kunstnere om sammenhængen mellem kreativitet, druk og kunst.

I 2023 udkom den syvende roman i Axel Steen-serien, City. Også den fik strålende anmeldelser.

Bibliografi 
 Man jager et bæst og fanger et menneske (2008, sammen med Bent Isager-Nielsen)
 Uro (2012)
 Bye bye blackbird (2013)
 Akrash (2014)
 Aisha (2016)
 Papa (2017)
 Solo (2018)
 Rampen (2020)
 Ædru (2022)
 City (2023)

Krimiforfattere fra Danmark
Journalister fra Danmark
Madanmeldere fra Danmark
Journalister ved Politiken
Personer i Kraks Blå Bog
Modtagere af Boghandlernes gyldne Laurbær
Alt mit shit

Alt Mit Shit er det andet studiealbum fra den danske rapper Johnson. Albummet er udgivet hos ArtPeople, og er produceret af Lasse Pilfinger for Glamour Hotel Music. Albummet udkom den 21. september 2009.

Fra ArtPeople's hjemmeside:

Trackliste 
 "Intro"
 "Bawler Hele Dagen"
 "Begge Lommer Fyldt"
 "Joggingsættet"
 "Piedestal"
 "Aaay!"
 "Teriyaki"
 "V8" (Feat. Khao)
 "Jeg Groover"
 "F.A.N" (Feat. Alex)
 "Fine Forhold" (Feat U$O)
 "Båb Marley"
 "Læner Pænt"
 "Alt Mit Shit"

Album fra 2009
Rapalbum fra Danmark
Oskar Nørland

Niels Christian Oskar Nørland hed Nielsen før 1914  (født 4. oktober 1882 i Roskilde, død 18. maj 1941 på Frederiksberg) var en dansk fodboldspiller, som spillede 14 landskampe for Danmark. Han vandt guldmedalje med det uofficielle danske hold i OL 1906 og sølvmedaljer ved OL 1908 og 1912. Nørland og Charles von Buchwald er de eneste danskere med tre olympiske medaljer i fodbold.

I hele sin klubkarriere spillede Nørland højre wing for KB og var især kendt for sine præcise indlæg. Det blev 133 kampe i perioden 1898 – 1918 og han vandt det danske mesterskab med 1914, 1917 og 1918.

Nørland repræsenterede det uofficielle danske landshold (bestående af spillere fra KBU) ved OL 1906 i Athen, som deltager i den uofficielle fodboldturnering, hvor Danmark vandt. Han vandt sølvmedalje ved OL 1908 i London, hvor han spillede to af det danske holds tre kampe i turneringen. Han deltog i Danmarks første officielle landskamp, der blev spillet ved OL 1908, hvor Danmark vandt 9-0 over Frankrig B. I semifinalen mod Frankrig A som Danmark vandt rekordstort med 17-1, sad han på bænken, men var tilbage på holdet til OL-finalen mod Storbritannien hvor Danmark tabte 2-0. Fire år senere spillede Nørland endnu en gang på det danske hold ved OL 1912 i Stockholm, hvor han igen spillede to kampe.

Hans sidste landskamp blev en venskabskamp i Idrætsparken 1916, hvor Danmark vandt 8-0 mod Norge. Han scorede aldrig på landsholdet på trods af, at han var angriber.

Ved siden af fodbolden var Nørland også en dygtig atletikudøver, og han vandt fire medaljer ved DM.

  1908 ¼ mile
  1909 ¼ mile 60,4 s
  1910 400 meter 56,4 s
  1910 4 x 100 meter 47,8 s

Oscar Nørland, som i det civile var trafikkontrollør, døde som 58 årig i 1941 på Frederiksberg. Han er begravet på Solbjerg Parkkirkegård, men gravstedet er nedlagt.

Referencer

Eksterne henvisninger 
 

Fodboldspillere fra Danmark
Fodboldlandsholdsspillere fra Danmark
Fodboldspillere fra Kjøbenhavns Boldklub
Sprintere fra Danmark
Atleter fra Kjøbenhavns Boldklub
Personer fra Roskilde
Olympiske sølvmedaljevindere fra Danmark
Olympiske mestre fra Danmark
Olympiske fodboldspillere fra Danmark
Deltagere for Danmark ved de olympiske mellemlege 1906
Fodboldspillere under de olympiske mellemlege 1906
Deltagere for Danmark ved sommer-OL 1908
Fodboldspillere ved sommer-OL 1908
Deltagere for Danmark ved sommer-OL 1912
Fodboldspillere ved sommer-OL 1912
Det hvide vandtårn (Haderslev)

Det Hvide Vandtårn ved omfartvejen i Haderslev blev opført pga. byudviklingen der i begyndelsen af 50'erne krævede endnu et vandtårn i byen. En lokal var bygmester på tårnet, tømrermester og entreprenør Chr. Jørgensen, arkitekt var Vagn Thorborg og ingeniørfirmaet Christen Ostenfeld & W. Jønson var de projekterende.

Kilde 
 Kim Lykke Jensen, Danmarks vandtårne, , side 103

Se også 
 Det Røde Vandtårn
 Langkær Vandtårn

Vandtårne i Region Syddanmark
Bygninger, konstruktioner og anlæg i Haderslev
Manoel de Oliveira

Manoel de Oliveira (11. december 1908 - 2. april 2015) var en portugisisk filminstruktør. Han var ved sin død tilsyneladende den ældste aktive filminstruktør i verden.

Eksterne henvisninger 

 

Filminstruktører fra Portugal
Horne Kirke

Horne Kirke refererer til flere kirker:

 Horne Kirke (Faaborg-Midtfyn Kommune) – en kirke på Fyn.
 Horne Kirke (Hjørring Kommune) – en kirke i Nordjylland.
 Horne Kirke (Varde Kommune) – en kirke i Sydjylland.
Hovedskole (flertydig)

Hovedskole har flere betydninger:
 Hovedskole
 Latinskole – ældre betydning .
 Katedralskole – ældre betydning .
 Gymnasium – moderne betydning .
 Folkeskolen – med forståelsen skolepligtig .
 Grundskole – med forståelsen skolepligtig, populært begreb .
 Mellemskole – med forståelsen skolepligtig, også i Tyskland .
Susanne Gøye

Susanne Gøye eller Gjøe (født 6. oktober 1634 på Hvidkilde, død 2. september 1683 i København) var en dansk adelsdame, søster til Marcus Gøye.

Susanne Gøye ægtede 11. september 1653 Preben Brahe; ægteparret boede først på Engelsholm, i svenskekrigens tid på Næsbyholm og senere på deres gård Hvedholm. Hun ligger begravet i Horne Kirke. Hun omtales som en from og gudfrygtig kvinde, tjenstagtig mod sin næste og hjælpsom over for den fattige.

Som flere af sin slægt var Susanne Gøye en velstuderet dame og havde især lagt sig efter det franske sprog, hvorfra hun oversatte et lille skrift om jomfruers optugtelse samt en traktat om, "hvad Forfængelighed der er hos Højhed og Rigdom", hvilke skrifter begge findes i datteren Karen Brahes manuskriptsamling.

Kilder 
 

Oversættere fra Danmark
Dansksprogede forfattere fra Danmark
Susanne
Danskere i 1600-tallet
Kommode

Kommode har flere betydninger:

 Kommode (hovedtøj) – et hovedtøj, som hørte til fontangen og dannede dens puld. 
 Kommode (siddemøbel) – en natstol. Omtales i Madame de Maintenons inventarier.
 Kommode (natlampe) – en natlampe af fajance med, et stel til at bære en lille potte, hvori drikke holdtes varme om natten, natkommoder.
 Kommode (møbel) – et møbel, hvis navn endnu er bevaret.
Altingsvalget 2009

Altingsvalget 2009 blev afholdt 25. april 2009. Islandske parlamentsvalg afholdes normalt hvert fjerde år, sidste gang 12. maj 2007. Dette valg skulle derfor, efter planen, have været afholdt i 2011, men fordi statsminister Geir H. Haarde og hans regering gik af i januar 2009, efter protesterne og optøjerne, dem fulgte den økonomiske krise som havde ramt Island i forbindelse med finanskrisen, blev det bestemt at valget skulle fremskyndes med to år. Socialdemokraten Jóhanna Sigurðardóttir ledede frem til valget en koalisionsregering mellem det socialdemokratiske Samfylkingin og venstrepartiet Vinstrihreyfingin - Grænt framboð.

Altinget består af 63 repræsentanter fra seks valgkredse, som fordeles efter St. Laguës metode, med en spærregrænse på 5 procent.

Valgresultater 

L-listi fullveldissinna (L-listen for tilhængere af suverænitet) trak sit kandidatur tilbage før valget. Íslandshreyfingin – lifandi land (Islandsbevægelsen – levende land) fusionerede med Samfylkingin ved Samfylkingins landsmøde.

Referencer 

Politiske valg i 2009
Politiske valg i Island
Kommode (møbel)

En kommode er et møbel med skuffer til opbevaring.

Ordbøger fra før 1696 kender den ikke. Dictionnaire de Tréuoux (1704) kalder kommode »ny«. I 1708 ejede Ludvig XIV en kommode, og i 1718 kaldte hertuginden af Orléans en kommode for "et bord (table) med store skuffer". Den ældgamle kiste havde til slutningen af 17. århundrede været eneste gemmemøbel; den fik så fast låg, forsiden forsynedes med skuffer og kisten blev dermed til en dragkiste på fødder. De kom til Danmark efter 1700. Da dragkisterne blev mindre, fik de navnet kommode og omtales i denne form som nymodens i Christian VI's tid. Oprindelig havde dragkisterne plane sider, håndtag og nøgleskilte af metal. I det 18. århundrede svejfedes siderne ofte i excentriske bølger og fik plader af marmor. Under dækpladen fandtes undertiden et udtræk til at skrive på, og møblet hed så bureau, der er blevet fællesnavnet for alle svenske kommoder. Signerede danske kommoder af Mathias Ortmann er kostbare, men ikke altid lavet med omhu.

Litteratur 
 
Havard, Dictionnaire de Vameublement (1887—90)

Møbler
Kabinetter
Bureau

Bureau kan henvise til flere artikler:

 Kommode – et møbel med skuffer
 Kontor (latin: officium) – en lokalitet beregnet til administrativt personale. Ofte bruges bureau specifikt i dansk om visse kontorer, for eksempel til administration af rejser, "rejsebureau", eller andre specifikke funktioner som, "billetbureau" og "nyhedsbureau" med flere...
 Kontormøbel – et skrivebord, typisk en ældre skrivepult, ofte med skriveplade og skuffer, som ofte blev betegnet som sekretær
 Offentlig administration – betegnelsen bureau anvendes ofte i udland, for eksempel står FBI for "Federal Bureau of Investigation"
Sekretær (møbel) – et skuffemøbel forsynet med en skriveplade

Se også
Bureaukrati
Vabs

Vabs (dansk) Vabenæs (ældre dansk) eller Waabs (tysk) er en landsby og kommune beliggende cirka 20 kilometer nordøstlig fra Egernførde på halvøen Svans i det østlige Sydslesvig. Administrativt hører kommunen under Rendsborg-Egernførde kreds i den tyske delstat Slesvig-Holsten. Kommunen samarbejder på administrativt plan med andre kommuner i omegnen i Slien-Østersø kommunefællesskab (Amt Schlei-Ostsee). Vabs / Vabenæs er sogneby i Vabs Sogn. Sognet lå i Risby Herred (Svans godsdistrikt), da Slesvig var dansk indtil 1864.

Geografi 
Den sydslesvigske kommune består af landsbyerne (Lille) Vabs (Kleinwaabs) med Strandbæk (Strandbek), Store Vabs (Großwaabs) og Langskov (Langholz) med Langhoved og bebyggelser Askbjerg (Aschenberg), Bognæs eller Bøgenæs (Booknis), Egholt (Eickholt, ved Karlsminde) med Eghoved, Flintholm, Glasholt (Glasholz), Hülsenhain eller Hylsenhain (≈Hyllelund), Høgholt (Hökholz), Karlsminde, Lerbjerg (Lehmberg), Kohoved eller Kohøved (Ludwigsburg), Neuschlag, Ritenrade, Rødesande (Rothensande), Sophiegård (Sophienhof) og Vabshof (Waabshof). I kirkebøgerne fremgår det at flere af disse bebyggelser har bestået i mere end 600 år. Bognæs (også Bøgenæs) blev allerede nævnt i 1285 som Bokaenaes. Landsbyen Vabs (også Vabenæs) blev første gang nævnt i 1382 som tho der grøten Wopense. Stednavnet er sammensat af wāpæn (sml oldnordisk vápn) for våben og -næs. Landsbyen Høgholt blev 1804/05 nævnt som Höckholz. Stednavnet henviser til en rørhøg. Langskov er første gang nævnt 1652.

Direkte ved Egernfjord ligger en cirka 12 kilometer lang naturstrand med op til 10 meter høje klinter. Fra stranden er der udsigt over fjorden til landskabet Jernved (på tysk: Dänischer Wohld). Ud mod fjorden springer Bognæs, Langhoved ved Langholt, Espensort ved Kohoved og Eghoved ved Egholt/Karlsminde frem. Kommunens højeste punkt er Kronsbjerg (Kronsberg) med 48 meter. Ved Aassø udmunder Kobæk, som udspringer et sted vest for Kohoved gods, ud i Egernfjord.

Historie 
Den nuværende kommune blev først dannet i 1928 ved den formelle opløsning af adelige godser i og omkring Vabs. Vabs Kirke er fra 1300-tallet, beliggende i Lille Vabs.

Tæt ved byen Vabs ligger herregården Kohøved (Kohoved), som i 1768 blev omdøbt til Ludvigsborg efter den danske konges statholder i Hertugdømmet Slesvig Friedrich Ludwig von Dehn. I Karlsminde befinder sig en 52 lang dysse fra yngre stenalder (Karlsminde langdysse).

Billeder

Eksterne henvisninger 
 Vabs hjemmeside (på tysk)

Referencer 

Byer i Kreis Rendsborg-Egernførde
Svans
Byer i Slesvig-Holsten
Volkswagen Group Sverige

Volkswagen Group Sverige er Volkswagen-koncernens repræsentant i Sverige med hovedsæde i Södertalje.

Svenska Volkswagen blev oprettet i 1948, da Scania fik agenturet for Volkswagen i Sverige. I 1968 blev et selvstændigt selskab oprettet under navnet Svenska Volkswagen AB. Hele selskabet blev i 2002 opkøbt af Volkswagen AG. Svenska Volkswagen står for salg og eftermarkedssupport for Volkswagen, Audi, SEAT, Škoda og Porsche i Sverige. Fra og med 2003 desuden Bentley og Lamborghini. 10. maj 2007 blev navnet ændret til Volkswagen Group Sverige.

Eksterne henvisninger 
 Volkswagen Group Sverige

Sverige
Etableret i 1948
Bilforhandlere og autoværksteder i Sverige